টুথব্রাশ
নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।
কাঁটা চামচ
মানব সভ্যতা উৎপত্তি থেকেই চামচ ব্যবহার করা হতো । যদিও তখনকার চামচগুলো ছিল ঝিনুক আর পাথরের তৈরি। হাতল লাগানো চামচের প্রথম ব্যবহার হয় ১০০০ খ্রীষ্টপূর্বাব্দে, মিশরে। তখন শুধুমাত্র ধর্মীয় কাজকর্মে চামচ ব্যবহার করা হতো। এগুলো তৈরি হতো হাতির দাঁত, কাঠ, চুমকি পাথর ও স্লেট পাথর দিয়ে।